
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 25 

17 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Πρωτοκόλλου υπ' αριθ. 67 για τις εργασίες 
της Μικτής Ελληνο-Βουλγαρικής Μεθοριακής Επι¬ 
τροπής της 59ης τακτικής Συνόδου.(Σόφια, 
27.6.1997). 1 

ΑΝΑΚΟΙΝΩΣΕΙΣ 

Ανακοίνωση που αφορά το Πρωτόκολλο διαβουλεύ- 
σεων μεταξύ των Υουργείων Εξωτερικών της Ελλη¬ 
νικής Δημοκρατίας και της Δημοκρατίας της Κέ¬ 


νυα. Ναϊρόμπι, 16 Νοεμβρίου 1998. 2 

Επάρκεια των προβλέψεων των πιστωτικών ιδρυμάτων 

ένανπ απαιτήσεών τους από πιστοδοτήσεις. 3 

Ανακοίνωση για τη θέση σε ισχύ της Σύμβασης Ελλά¬ 
δος - Ουζμπεκιστάν για την αποφυγή της διπλής 
φορολογίας αναφορικά με τους φόρους εισοδήμα¬ 
τος και περιουσία. Αθήνα, 1 Απριλίου 1997. 4 


ΑΠΟΦΑΣΕΙ Σ 

Αοιθ. Φ. 0544/2/ΑΣ/ 574/Μ. 4745 (1) 

Έγκριση Πρωτοκόλλου υπ’ αριθ. 67 για τις εργασίες της 
Μικτής Ελληνο-Βουλγαρικής Μεθοριακής Επιτροπής 
της 59ης τακτικής Συνόδου. (Σόφια, 27.6.1997) 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΞΩΤΕΡΙΚΩΝ 

Έχοντας υπόψη: 

1. τη διάταξη του άρθρου 2 της Συμφωνίας Ελλάδος - 
Βουλγαρίας για τη πρόληψη και διευθέτηση των μεθορια¬ 
κών επεισοδίων και παραβιάσεων που υπογράφηκε στην 
πόλη Στάλιν στις 17 Αυγούστου 1995, περί συστάσεως 
Ελληνο-βουλγαρικής Μεθοριακής Επιτροπής, η οποία 
δεν κυρώθηκε νομοθετικά, 2) τις διατάξεις της Συμφωνίας 
Ελλάδος - Βουλγαρίας για τον έλεγχο της μεθοριακής 
γραμμής που υπογράφηκε στη Σόφια στις 4 Σεπτεμβρίου 
1957, η οποία εγκρίθηκε με Υπουργική Απόφαση που δη- 
μοσιεύθηκε στην Εφημερίδα της Κυβερνήσεως υπ’ αριθ. 
115 της 16 Ιουνίου 1959, τεύχος Α', 3) το περιεχόμενο του 
υπό έγκριση Πρωτοκόλλου, αποφασίζουμε: 


Εγκρίνουμε ως έχει και στο σύνολό του το υπ’ αριθμ. 67 
Πρωτόκολλο για τις εργασίες της Μικτής Ελληνο-Βουλ- 
γαρικής Μεθοριακής Επιτροπής της 59ης τακτικής Συνό¬ 
δου που υπογράφηκε στη Σόφια σπς 27.6.1997 του οποί¬ 
ου το κείμενο σε πρωτότυπο στην ελληνική γλώσσα έχει 
ως εξής: 

Αθήνα, 8 Φεβρουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Α. ΤΣΟΧΑΤΖΟΠΟΥΛΟΣ Θ. ΠΑΓΚΑΛΟΣ 


ΠΡΩΤΟΚΟΛΛΟ 
Υπ’αριθ. 67 

Για τις εργασιές της ΜΙΚΤΗΣ ΕΛΛΗΝΟ-ΒΟΥΛΓΑΡΙΚΗΣ 
ΜΕΘΟΡΙΑΚΗΣ ΕΠΙΤΡΟΠΗΣ, της Πεντηκοστής Ενατης 
Τακτικής Συνόδου που έλαβε χώρα από 23 έως 27 Ιουνίου 
1997, στην πόλη της ΣΟΦΙΑΣ. 

Στη σύνοδο συμμετείχαν: 

α. Από Ελληνικής Πλευράς 


Ταξίαρχος 

ΠΑΝΑΓΙΩΤΗΣ ΚΑΣΣΕΡΗΣ 

Πρόεδρος 

Ανπσυνταγματάρχης 

ΠΑΝΤΕΛΗΣ ΠΑΝΑΡΕΤΑΚΗΣ 

Γραμματέας 

Ταγματάρχης 

ΒΑΣΙΛΕΙΟΣ ΧΟΥΡΙΔΗΣ 

Μέλος 

Ανπσυνταγματάρχης 

ΚΩΝΣΤΑΝΤΙΝΟΣ ΑΡΓΥΡΟΣ 

Τοπογράφος 

Κύριος 

ΚΩΝΣΤΑΝΤΙΝΟΣ ΚΟΥΡΤΙΔΗΣ 

Διερμηνέας 

β. Από Βουλγαρικής Πλευράς 


Συνταγματάρχης 

ΓΚΕΟΡΓΚΙΤΕΤΕΡΕΚΟΦ 

Πρόεδρος 

Συνταγματάρχης 

ΒΑΣΙΛ ΓΤΑΝΟΪΚΟΦ 

Γ ραμματέας 

Συνταγματάρχης 

ΚΙΡΙΛ ΚΙΡΙΛΟΦ 

Μέλος 

Ταγματάρχης 

ΣΤΟΓΙΑΝ ΣΤΟΓΙΑΝΟΦ 

Τοπογράφος 

Υπολοχαγός 

ΒΑΛΕΝΤΙΝ ΝΑΪΝΤΕΝΟΦ 

Διερμηνέας 


Εγινε αποδεκτή η παρακάτω Ημερήσια Διάταξη : 

1. Ανασκόπηση των μεθοριακών επεισοδίων και παρα¬ 
βάσεων που έλαβαν χώρα στην Ελληνο-Βουλγαρική με¬ 
θόριο, για την περίοδο μεταξύ των 58ης και 59ης τακτικών 
συνόδων της ΜΕ-ΒΜΕ. 

2. Ανασκόπηση του έργου των Μεθοριακών Αντιπροσώ¬ 
πων, των Αναπληρωτών και Πληρεξουσίων τους, κατά 
το παραπάνω χρονικό διάστημα. 

3. Απολογισμός του έργου, που εκτελέστηκε κατά το θέ¬ 
ρος του 1996, για την αποκατάσταση και συντήρηση των 
μεθοριακών οροσήμων, την εκκαθάριση του μεθοριακού 
αύλακα και της ζώνης των 5-10 μέτρων από τις δύο πλευ- 

ρές της μεθοριακής γραμμής, στα ανατολικά σημεία των 
τομέων πυραμίδων "Α", "Β-1", "Β2", και "Ο". 

Επικύρωση του Πρωτοκόλλου της Μικτής Ελληνο-Βουλ- 
γαρικής Τεχνικής Επιτροπής, σχετικά με τις οριστικές με¬ 
τρήσεις του αποκατασταθέντος τμήματος της μεθοριακής 
γραμμής, μεταξύ των μεθοριακών πυραμίδων Νο 499-501 
του τομέα “Ο", που υπογράφηκε σπς 10 Απριλίου 1997. 

4. Εξέταση των κοινών ενεργειών των μεθοριακών ορ¬ 
γάνων των δύο χωρών, κατά την καταστολή και κατάσβε¬ 
ση πυρκαϊών στην περιοχή των κοινών συνόρων. 

5. Εξέταση της εφαρμογής της απλοποιημένης διαδι¬ 
κασίας για την επιστροφή -επανεισδοχή ατόμων που συ- 
νελήφθησαν στην παραμεθόρια ζώνη, σύμφωνα με την α¬ 
πό 15 Δεκεμβρίου 1995 Διακυβερνητική Συμφωνία Επα- 
νεισδοχής Προσώπων των οποίων η διαμονή είναι 
παράνομη. 

6. Χρησιμοποίηση των εθνικών γεωγραφικών τοπωνυ¬ 
μίων των δύο χωρών, σύμφωνα με τις υφιστάμενες διε¬ 
θνείς συνθήκες. 

7. Καθορισμός του χρόνου διεξαγωγής της 60ης Τακτι¬ 
κής Συνόδου της ΜΕ-ΒΜΕ. 

ΕΠΙ ΤΟΥ ΘΕΜΑΤΟΣ "ΕΝΑ" ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε τη γενική κατάσταση της Ελληνο-Βουλγαρικής Με¬ 
θορίου, κατά το χρονικό διάστημα μεταξύ των πεντηκο¬ 
στής όγδοης και πεντηκοστής ένατης τακτικών συνόδων 
και προέβη στην ανασκόπηση των σημειοθέντων μεθο¬ 
ριακών επεισοδίων και παραβάσεων. 

Η Επιτροπή διαπίστωσε ομόφωνα ότι, παρ’όλες τις κα- 
ταβληθείσες απ’αυτήν προσπάθειες, όπως και από τους 
Μεθοριακούς Αντιπροσώπους και τα λοιπά όργανα των 
δύο χωρών, κατά την εξεταζόμενη περίοδο, αυξήθηκε ο 
συνολικός αριθμός των μεθοριακών επεισοδίων και πα¬ 
ραβάσεων σε σύγκριση με την προηγούμενη περίοδο. 

Η Μικτή Ελληνο-Βουλγαρική Μεθοριακή Επιτροπή δια¬ 
πίστωσε ότι, κατά την παραπάνω περίοδο ανταλλάχθηκαν 
επιστολές και έγιναν έκτακτες συναντήσεις μεταξύ των 
Μεθοριακών Ανππροσώπων, για παραβάσεις οι οποίες 
δεν επηρέασαν την καλή συνεργασία μεταξύ των μεθο¬ 
ριακών οργάνων των δύο χωρών και για το λόγο αυτό η Ε¬ 
πιτροπή αποφάσισε να τις θεωρήσει λυμένες. 

Οι δύο ανππροσωπείες υποχρεούνται και στο μέλλον 
κάθε μία στο έδαφος της, να συνεχίσουν τη λήψη όλων 
των απαραίτητων μέτρων, για τη μείωση στο ελάχιστο, 
των μεθοριακών επεισοδίων και παραβάσεων. 

ΕΠΙ ΤΟΥ ΘΕΜΑΤΟΣ "ΔΥΟ" ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε τη δραστηριότητα των Μεθοριακών Ανππροσώπων, 
των Αναπληρωτών και Πληρεξουσίων τους και διαπίστω¬ 
σε ομόφωνα ότι, κατά τη χρονική περίοδο μεταξύ των πε¬ 
ντηκοστής ογδόης και πεντηκοστής ένατης τακπκών συ¬ 
νόδων καταβλήθηκαν προσπάθειες για εξέταση και επί¬ 
λυση των θεμάτων που προέκυψαν στην Ελληνο- 
Βουλγαρική Μεθόριο, σύμφωνα με τους όρους της Συμ¬ 
φωνίας του 1955 και πς αποφάσεις της Επιτροπής. 

Σαν αποτέλεσμα αυτού, οι συναντήσεις τους και η α¬ 
νταλλαγή επιστολών μεταξύ τους, διεξήχθησαν σε πνεύ¬ 
μα αμοιβαίου σεβασμού, εμπιστοσύνης, συνεργασίας και 
κατανοήσεως. 

Η Μικτή Ελληνο-Βουλγαρική Μεθοριακή Επιτροπή, υ¬ 
ποχρεώνει τους Μεθοριακούς Ανππροσώπους, τους Α¬ 


ναπληρωτές και τους Πληρεξουσίους τους, να εργάζο¬ 
νται και στο μέλλον με αυξημένο πάντα ζήλο και αποτελε- 
σματικότητα, για την εξέταση και επίλυση όλων των προ¬ 
βλημάτων, που μπορεί να παρουσιαστούν στην Ελληνο- 
Βουλγαρική Μεθόριο. 

ΕΠΙ ΤΟΥ ΘΕΜΑΤΟΣ "ΤΡΙΑ" ΤΗΣ ΗΜΕΡΗΣΙΑΣ ΔΙΑΤΑΞΗΣ 

Η Μικτή Ελληνο-Βουλγαρική Μεθοριακή Επιτροπή δια¬ 
πίστωσε ότι, σε εκτέλεση της Συμφωνίας μεταξύ των Κυ- 
βερνήσεωντης Ελλάδος και της Βουλγαρίας του 1957, τα 
μεθοριακά όργανα των δύο χωρών εξετέλεσαν κατά το 
θέρος του 1996 πλήρως και στην προθεσμία που καθορί¬ 
στηκε, τις εργασίες για την αποκατάσταση και συντήρη¬ 
ση των μεθοριακών πυραμίδων, των οροσήμων, την εκκα¬ 
θάριση του μεθοριακού αύλακα και της λωρίδας πλάτους 
5-10 μέτρων από τις δύο πλευρές της μεθοριακής γραμ¬ 
μής στα ανατολικά τμήματα των τομέων πυραμίδων "Α", 
"Β-1", "Β-2" και "Ο". 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε και επικύρωσε το από 10 Απριλίου 1997 Πρωτόκολ¬ 
λο της Μικτής Ελληνο-Βουλγαρικής Τεχνικής Επιτροπής, 
σχετικά με τις οριστικές μετρήσεις του αποκατασταθέ¬ 
ντος τμήματος της μεθοριακής γραμμής, μεταξύ των με¬ 
θοριακών πυραμίδων Νο 499-501 του τομέα "Ο". 

ΕΠΙ ΤΟΥ ΘΕΜΑΤΟΣ ΤΕΣΣΕΡΑ" ΤΗΣ ΗΜΕΡΗΣΙΑΣ ΔΙΑ¬ 
ΤΑΞΗΣ 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε τα συμπεράσματα που προέκυψαν από τη διαξαγω- 
γή, στις 21 και 22 Μαϊου 1997, της Κοινής Ελληνο-Βουλ- 
γαρικής τακτικής άσκησης για τη κατάσβεση πυρκάίάς, 
"ΣΥΝΟΡΑ -97" και αποφάσισε να συμπληρώσει το ιδιαίτε¬ 
ρο πρωτόκολλο υπ’αριθ. 27/1965 της ΜΕ-ΒΜΕ για την 
πρόληψη και καταστολή πυρκαϊών στην περιοχή της Ελ- 
ληνο-Βουλγαρικής μεθορίου, στα εξής σημεία: 

α. Στην παράγραφο 2β: "Η ενημέρωση των Μεθοριακών 
Αντιπροσώπων να γίνεται σε περίπτωση εκδήλωσης πυρ- 
καϊάς σε απόσταση μέχρι 10.ΟΟΟμ, εκατέρωθεν της ορίου 
γραμμής". 

β. Να προστεθούν παράγραφοι "2στ" και "2ζ“ με το εξής 
περιεχόμενο: 

"2σΤ'. Σε περίπτωση εκδήλωσης μεγάλης πυρκαϊάς κα¬ 
τόπιν αμοιβαίας συμφωνίας οι δύο πλευρές μπορούν να 
συγκροτούν κοινό όργανο διεύθυνσης των ενεργειών κα¬ 
τάσβεσής της". 

"2ζ". Σε περίπτωση χρησιμοποιήσεως πυροσβεστικών 
αεροσκαφών και ελικοπτέρων, τα τμήματα κατάσβεσης 
της πυρκαϊάς να φέρουν γιλέκα σήμανσης χρώματος 
πορτοκαλί με σκοπό την αποφυγή ατυχημάτων". 

ΕΠΙ ΤΟΥ ΘΕΜΑΤΟΣ "ΠΕΝΤΕ" ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

Η Μικτή Ελληνο-Βουλγαρική Μεθοριακή Επιτροπή, α¬ 
φού έλαβε υπόψη την Συμφωνία μεταξύ της Κυβερνήσε- 
ως της Ελληνικής Δημοκρατίας και της Κυβρνήσεως της 
Δημοκρατίας της Βουλγαρίας, για την επανεισδοχή προ¬ 
σώπων των οποίων η διαμονή είναι παράνομη, που υπε- 
γράφη στην Αθήνα στις 15 Δεκεμβρίου 1995, αποφάσισε: 
Οι οδηγίες προς τους Μεθοριακούς Ανππροσώπους για 
την εφαρμογή της απλοποιημένης διαδικασίας για επι- 
στροφή-επανεισδοχή προσώπων, που συνελήφθησαν 
στην μεθοριακή ζώνη, να εξετασθούν σε μία από πς επό¬ 
μενες τακτικές συνόδους της ΜΕ-ΒΜΕ. 

ΕΠΙ ΤΟΥ ΘΕΜΑΤΟΣ ΈΞΙ" ΤΗΣ ΗΜΕΡΗΣΙΑΣ ΔΙΑΤΑΞΗΣ 
Η Μικτή Ελληνο-Βουλγαρική Μεθοριακή Επιτροπή δέ¬ 
χθηκε και αποφάσισε να χρησιμοποιούνται τα επίσημα α¬ 
ποδεκτά, για κάθε χώρα εθνικά γεωγραφικά τοπωνύμια, 
σύμφωνα με τις ισχύουσες Διεθνείς Συμφωνίες. 


ΕΠΙ ΤΟΥ ΘΕΜΑΤΟΣ ΕΠΤΑ" ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

Η Μικτή Ελληνο-Βουλγαριή Μεθοριακή Επιτροπή απο¬ 
φάσισε η εξηκοστή Τακτική Σύνοδος να πραγματοποιηθεί 
το δεύτερο δεκαπενθήμερο του μηνάς Ιουνίου 1998, στην 
πόλη της Θεσσαλονίκης. 

Το πρωτόκολλο αυτό συντάχθηκε και υπογράφηκε στις 
27 Ιουνίου 1997 στην πόλη της Σόφιας σε τέσσερα αντί¬ 
τυπα, ανά δύο (2) στην Ελληνική και Βουλγαρική γλώσσα, 
τα οποία έχουν την ίδια ισχύ και από τα οποία οι δύο (2) α¬ 
ντιπροσωπείες αντάλλαξαν από ένα (1) αντίτυπο. 


0 ΠΡΟΕΔΡΟΣ 
ΤΗΣ ΕΛΛΗΝΙΚΗΣ 
ΑΝΤΙΠΡΟΣΩΠΕΙΑΣ 
ΣΤΗΝ ΜΙΚΤΗ 
ΕΛΛΗΝΟ-ΒΟΥΛΓΑΡΙΚΗ 
ΜΕΘΟΡΙΑΚΗ ΕΠΙΤΡΟΠΗ 
(ΣΦΡΑΓΙΔΑ) 

ΠΑΝΑΓΙΩΤΗΣ ΚΑΣΣΕΡΗΣ 
ΤΑΞΙΑΡΧΟΣ 


0 ΠΡΟΕΔΡΟΣ 
ΤΗΣ ΒΟΥΛΓΑΡΙΚΗΣ 
ΑΝΤΙΠΡΟΣΩΠΕΙΑΣ 
ΣΤΗΝ ΜΙΚΤΗ 
ΕΛΛΗΝΟ-ΒΟΥΛΓΑΡΙΚΗ 
ΜΕΘΟΡΙΑΚΗ ΕΠΙΤΡΟΠΗ 
(ΣΦΡΑΓΙΔΑ) 

ΓΚΕΟΡΓΚΙΤΕΤΕΡΕΚΟΦ 
ΣΥΝΤΑΓΜΑΤΑΡΧΗΣ 


ΠΡΩΤΟΚΟΛΛΟ 

Συνημμένο στο υπ’αριθ. 67 
πρωτόκολλο της ΜΕ-ΒΜΕ 

Για την εργασία της Μικτής Ελληνοβουλγαρικής Τεχνικής 
Επιτροπής για την περίοδο από 09-4-97 έως 10-4-97. 


Σύμφωνα με το θέμα τρία (3) του από 21 Ιουνίου 1996 
πρωτοκόλλου 66 της Μικτής Ελληνοβουλγαρικής Μεθο¬ 
ριακής Επιτροπής (ΜΕ-ΒΜΕ) που υπογράφηκε στην πόλη 
της Θεσσαλονίκης, στις 9 και 10 Απριλίου 1997 πραγμα¬ 
τοποιήθηκαν μετρήσεις των (12) δώδεκα νέων οροσήμων 
που είναι τοποθετημένα μεταξύ των μεθοριακών πυραμί¬ 
δων 499 έως και 501. Κατά την διάρκεια των μετρήσεων 
συμμετείχαν: 

α. Από Ελληνικής πλευράς: 

Λγος (Γ) Νινιός Χρήστος Τοπογράφος 

Στρ (ΠΒ) Αρέθας Χρήστος Διερμηνέας 

β. Από Βουλγαρικής πλευράς: 

Τχης Στογιάν Στογιάνοφ Τ οπογράφος 

Αρχιλοχίας Ζλάτκο Μπίκοφ Διερμηνέας 

Η Μικτή Ελληνοβουλγαρική Τεχνική Επιτροπή πραγμα¬ 
τοποίησε γωνιομετρήσεις και μετρήσεις αποστάσεων για 
την εξακρίβωση των θέσεων των τοποθετημένων οροσή¬ 
μων, τα αποτελέσματα των οποίων φαίνονται στον παρα¬ 
κάτω πίνακα: 


Στάση 

Παρατηρούμενο 

Οριζόνπα 

Οριζόνπα Παρατηρήσεις 


Σημείο 

Γωνία 9 ,ε,οο 

Απόσταση 

ΜΠ 500 

ΜΠ499 

0,0232- 


η 

1 

395,5698 

57,85- 

η 

2 

384,7580 

18,61- 

η 

3 

40,1630 

12,65- 

Γ) 

4 

105,3030 

18,47- 

η 

5 

133,7970 

19,72- 

η 

6 

170,9756 

28,83- 

η 

7 

205,9818 

41,27- 

η 

8 

231,5895 

60,90- 


Π 

9 

239,6453 

90,37- 

ΜΠ 501 

ΜΠ502 

0,01222- 


η 

10 

226,5569 

59,62- 

η 

11 

222,3033 

47,18- 

η 

12 

221,8194 

17,57- 


Η Μικτή Ελληνοβουλγαρική Τεχνική Επιτροπή υποβάλ¬ 
λει τον παραπάνω πίνακα για να επικυρωθεί στην 59η τα¬ 
κτική σύσκεψη της Μικτής Ελληνοβουλγαρικής Μεθορια¬ 
κής Επιτροπής. 

Η συνάντηση και η εργασία των δύο πλευρών στην ΜΠ 
499 έως ΜΠ 501 του τομέα "ο" διεξήχθη με πνεύμα αμοι¬ 
βαίας κατανόησης και συνεργασίας. 

Το παρόν πρωτόκολλο συντάχθηκε σε τέσσερα (4) α¬ 
ντίτυπα, ανά δύο (2) στην Ελληνική και Βουλγαρική γλώσ¬ 
σα τα οποία έχουν την ίδια ισχύ και από τα οποία οι δύο α¬ 
ντιπροσωπείες αντάλλαξαν από ένα (1) αντίτυπο. 

0 Τ οπογράφος 0 Τ οπογράφος 

της Ελληνικής Πλευράς της Βουλγαρικής Πλευράς 

της Μικτής Τεχνικής Επιτροπής της Μικτής Τεχνικής Επιτροπής 

Λγος (Γ) Νινιός Χρήστος Τχης Στογιάν Στογιάνοφ 

-Φ- 

ΑΝ ΑΚΟΙΝΩΣ ΕΙΣ 

Αοιθ. Φ.0544/4/ΑΣ 144/Μ. 4913 (2) 

Ανακοίνωση που αφορά το Πρωτόκολλο διαβουλεύσεων 
μεταξύ των Υουργείων Εξωτερικών της Ελληνικής Δη¬ 
μοκρατίας και της Δημοκρατίας της Κένυα. Ναϊρόμπι, 
16 Νοεμβρίου 1998. 

Το Υπουργείο Εξωτερικών ανακοινώνει ότι στις 16 Νο¬ 
εμβρίου 1998 υπεγράφη στο Ναϊρόμπι Πρωτόκολλο συ¬ 
νομιλιών μεταξύ των Υπουργείων Εξωτερικών της Ελληνι¬ 
κής Δημοκρατίας της Κένυας, του οποίου το κείμενο σε 
πρωτότυπο στην Αγγλική γλώσσα και σε μετάφραση στην 
Ελληνική έχει ως εξής: 

ΠΡΩΤΟΚΟΛΛΟ 
ΔΙΑΒΟΥΛΕΥΣΕΩΝ ΜΕΤΑΞΥ 
ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 
ΤΗΣ ΔΗΜΟΚΡΑΤΙΑΣ ΤΗΣ ΚΕΝΥΑΣ ΚΑΙ 
ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Το Υπουργείο Εξωτερικών της Δημοκρατίας της Κέ¬ 
νυας και το Υπουργείο Εξωτερικών της Ελληνικής Δημο¬ 
κρατίας (που εφεξής θα καλούνται στο παρόν οι δύο 
Πλευρές), έχοντας αποφασίσει να αναπτύξουν και να δι¬ 
ευρύνουν τις Ελληνο-Κενυατικές σχέσεις με κάθε δυνατό 
τρόπο σύμφωνα με τους γενικώς αναγνωρισμένους κα¬ 
νόνες του Διεθνούς Δικαίου, προς το συμφέρον της ενί¬ 
σχυσης της ειρήνης και της ασφάλειας, της παγιοποίη¬ 
σης των δημοκρατικών αξιών και της τήρησης των αν¬ 
θρώπινων δικαιωμάτων, συμφωνούν στα ακόλουθα. 

1. Οι δύο Πλευρές θα τηρούν μόνιμη επαφή για τον συ¬ 
ντονισμό των δραστηριοτήτων των δύο χωρών σε θέματα 
διεθνούς ασφάλειας, για τον διακανονισμό περιφερεια¬ 
κών συγκρούσεων και για την επίλυση επειγόντων οικο¬ 
νομικών και ανθρωπιστικών προβλημάτων. 

2. Οι δύο Πλευρές θα λάβουν μέτρα για την πραγματο¬ 
ποίηση τακτικών διαβουλεύσεων και την ανταλλαγή πλη¬ 
ροφοριών. 

Διαβουλεύσεις μεταξύ των Υπουργείων Εξωτερικών, ή 
των αντιπροσώπων τους, ακόμη και σε επίπεδο Πρέσβε- 

ων, θα διεξάγονται τουλάχιστον μία φορά τον χρόνο. Σε 
περίπτωση ανάγκης, οι διαβουλεύσεις μπορούν να διεξά¬ 
γονται στο πλαίσιο διεθνών οργανισμών και συναντήσεων. 

3. Τα θέματα των διαβουλεύσεων θα περιλαμβάνουν: 

• Μεγάλα διεθνή προβλήματα, ιδιαίτερα τα θέματα της 
ενίσχυσης της ειρήνης και της διεθνούς ασφαλείας, 

• Την διεθνή συνεργασία σε οικονομικούς, επιστημονι¬ 
κούς, τεχνικούς και πολιτιστικούς τομείς, το διεθνές ε¬ 
μπόριο και την προστασία του περιβάλλοντος, 

• Την διμερή συνεργασία σε πολιτικό, οικονομικό, ε¬ 
μπορικό, επιστημονικό, τεχνικό, πολιτιστικό και σε άλ¬ 
λους τομείς, που θα διεξάγεται από το Κράτος ή άλλους 
οργανισμούς, 

• Κάθε άλλο θέμα που οι δύο Πλευρές θα αναγνωρί¬ 
ζουν ότι χρήζει συνομιλιών. 

4. Οι διπλωματικές αποστολές των δύο Πλευρών θα α¬ 
νταλλάσσουν συστηματικά πληροφορίες σχετικά με προ¬ 
βλήματα αμοιβαίου ενδιαφέροντος. 

5. Οι δύο Πλευρές θα προάγουν την ανάπτυξη επαφών 
μεταξύ άλλων κυβερνητικών οργανισμών και άλλων δο¬ 
μών των χωρών τους, και σε επίπεδο διεθνών σχέσεων. 

6. Το παρόν Πρωτόκολλο θα ισχύσει από την ημερομη¬ 
νία της υπογραφής του και θα παύσει να ισχύει μετά από 
καταγγελία οποιουδήποτε μέρους που θα γνωστοποιεί έ¬ 
ξι μήνες εκ των προτέρων την πρόθεσή του να διακόψει 
την ισχύ του παρόντος. 

Συντάχθηκε στο Ναϊρόμπι στις 16 Νοεμβρίου 1998 σε 
δύο αντίγραφα στην Αγγλική γλώσσα, όπου και τα δύο 
κείμενα είναι εξίσου αυθεντικά. 

Αθήνα, 25 Ιανουάριου 1999 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 

-φ- 

(3) 

Πράξη Διοικητή αριθ. 2442/29.1.99 

Επάρκεια των προβλέψεων των πιστωτικών ιδρυμάτων έ¬ 
ναντι απαιτήσεώντους από πιστοδοτήσεις. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) το άρθρο 18 του Ν. 2076/92 «Ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις», 

γ) το άρθρο 8του Ν. 2548/97 «Ρυθμίσεις γιατηνΤράπε- 
ζα της Ελλάδος», 

δ) την ΠΔ/ΤΕ 2438/1998 «Πλαίσιο αρχών λειτουργίας 
και κριτηρίων αξιολόγησης των Συστημάτων Εσωτερικού 
Ελέγχου των πιστωτικών ιδρυμάτων και προσδιορισμός 
αρμοδιοτήτων των οργάνων τους στον τομέα του Εσωτε¬ 
ρικού Ελέγχου», 

ε) ότι μέχρι σήμερα η επάρκεια των προβλέψεων που 
σχηματίζουν τα πιστωτικά ιδρύματα έναντι απαιτήσεών 
τους από πιστοδοτήσεις αξιολογείται από την Τράπεζα 
της Ελλάδος, κυρίως με βάση τους επιτόπιους ελέγχους 


της ποιότητας του χαρτοφυλακίου πιστοδοτήσεων των 
πιστωτικών ιδρυμάτων, τους οποίους διενεργεί η Διεύ¬ 
θυνση Γενικής Επιθεώρησης Τραπεζών, 
στ) ότι οι πιο πάνω επιτόπιοι έλεγχοι διενεργούνται πε¬ 
ριοδικά στο κάθε πιστωτικό ίδρυμα, ενώ κατά το χρονικό 
διάστημα που μεσολαβεί μεταξύ δύο διαδοχικών ελέγχων 
ενδέχεται να μεταβάλλεται σημαντικά η ποιότητα του 
χαρτοφυλακίου πιστοδοτήσεων, 

ζ) ότι σημαντικό τμήμα των πιστοδοτήσεων των πιστω¬ 
τικών ιδρυμάτων καλύπτεται μεν από εμπράγματες εξα- 
σφλίσεις, αλλά η εκτιμώμενη αξία των εξασφαλίσεων αυ¬ 
τών υπερβαίνει σε αρκετές περιπτώσεις την τιμή ρευστο¬ 
ποίησης, 

η) ότι είναι σκόπιμο (ι) να καθιερωθεί ένα γενικό πλαίσιο 
ελάχιστων ποσοτικών κριτηρίων για την αξιολόγηση της 
επάρκειας των σχηματισμένων προβλέψεων έναντι προ¬ 
βληματικών πιστοδοτήσεων και (ιι) να ενημερώνεται συ¬ 
χνότερα η Τ ράπεζα της Ελλάδος ως προς τη ν εξέλιξη των 
σχετικών μεγεθών, ούτως ώστε η τυχόν ανεπάρκεια των 
σχηματισμένων προβλέψεων να λαμβάνεται υπόψη κατά 
την αξιολόγηση της κεφαλαιακής επάρκειας των πιστωτι¬ 
κών ιδρυμάτων, 

θ) ότι η Τράπεζα της Ελλάδος μπορεί, υπό ορισμένες 
προϋποθέσεις, να υιοθετεί τις εκτιμήσεις των πιστωτικών 
ιδρυμάτων σχετικά με τις απαιτούμενες προβλέψεις ένα¬ 
ντι των προβληματικών πιστοδοτήσεών τους που περι¬ 
λαμβάνονται στις εκθέσεις των μονάδων εσωτερικής επι¬ 
θεώρησης των πιστωτικών ιδρυμάτων, σύμφωνα με την 
ΠΔ/ΤΕ 2438/98 (Κεφ. VIII), αποφάσισε τα εξής: 

1) Οι εκάστοτε προβλέψεις, που σχηματίζονται από τα 
πιστωτικά ιδρύματα, που εδρεύουν στην Ελλάδα και υπά¬ 
γονται στις διατάξεις της ΠΔ/ΤΕ 2054/92, καθώς και από 
τα υποκαταστήματα πιστωτικών ιδρυμάτων με έδρα σε 
χώρα εκτός της Ευρωπαϊκής Ένωσης, πρέπει να ανέρχο¬ 
νται, όσον αφορά την αξιολόγηση της κεφαλαιακής τους 
επάρκειας, τουλάχιστον στο συνολικό ποσό που προκύ¬ 
πτει από την εφαρμογή των πιο κάτω συντελεστών επί των 
υπολοίπων των αντίστοιχων κατηγοριών απαιτήσεων από 
πιστοδοτήσεις: 

Κατη γορία Συντελεστής 

α) Ενήμερες απαιτήσεις (περιλαμβανο- 
μένων και απαιτήσεων με τμήματα 
σε προσωρινή καθυστέρηση έως 3 μήνες 1 % 
β) Απαιτήσεις με τμήματα σε προσωρινή 
καθυστέρηση από 3 μήνες έως 6 μήνες 10% 
γ) Απαιτήσεις με τμήματα σε προσωρινή 
καθυστέρηση από 6 μήνες έως 12 μήνες 25% 
δ) Απαιτήσεις με τμήματα σε προσωρινή 
καθυστέρηση 12 μηνών και άνω 40% 

ε) Απαιτήσεις σε οριστική καθυστέρηση 
(λογ/σμοί 24 και 25 του Κ.Λ.Σ.Τ.) 40% 

στ) Επισφαλείς απαιτήσεις 
(λογ/σμοί 27 και 28 του Κ.Λ.Σ.Τ.) 50% 

Εφόσον εξακολουθούν να λογίζονται τόκοι επί απαιτή¬ 
σεων που περιλαμβάνονται στις κατηγορίες (γ)-(ε) ανω¬ 
τέρω, παρά το ότι υπάρχουν ανείσπρακτοι τόκοι σε καθυ¬ 
στέρηση 6 έως 12 μηνών από την ημερομηνία λογισμού 
τους, οι προβλέψεις που προκύπτουν από την εφαρμογή 
των αντίστοιχων συντελεστών επί των υπολοίπων των α¬ 
παιτήσεων αυτών θα προσαυξάνονται με το ισόποσο του 
70% των τόκων που λογίζονται από 1.1.1999 και εφεξής. 

Διευκρινίζεται ότι: 

(ί) οι απαιτήσεις από πιστοδοτήσεις περιλαμβάνουν τις 
απαιτήσεις από πάσης φύσεως δάνεια και πιστώσεις, από 
εγγυητικές επιστολές που κατατάσσονται στα εκτός ισο¬ 
λογισμού στοιχεία υψηλού κινδύνου για τους σκοπούς 
της ΠΔ/ΤΕ 2054/92 (εξαιρουμένων αυτών που καλύπτο¬ 
νται με αντεγγύηση πιστωτικού ιδρύματος) και από εγ¬ 
γυητικές επιστολές που έχουν καταπέσει, καθώς και από 
τοποθετήσεις σε χρεωστικούς τίτλους εκδόσεως επιχει¬ 
ρήσεων, 

(ϋ) τα υπόλοιπα επί των οποίων εφαρμόζονται οι ανωτέ¬ 
ρω συντελεστές για τον υπολογισμό των αναγκαίων προ¬ 
βλέψεων είναι τα συνολικά υπόλοιπα της κάθε απαίτησης 
(δηλ. ληξιπρόθεσμο και άληκτο τμήμα), 

(ιϋ) κάθε απαίτηση κατατάσσεται σε μία από τις ανωτέ¬ 
ρω κατηγορίες με βάση το χρόνο καθυστέρησης του τμή¬ 
ματος της οφειλής προς το πιστωτικό ίδρυμα (από κεφά¬ 
λαιο ή τόκους) που έχει τη μεγαλύτερη καθυστέρηση και 

(ίν) για τον προσδιορισμό των τόκων και του κεφαλαίου 
σε καθυστέρηση ανοικτών αλληλόχρεων λογαριασμών ι¬ 
σχύουν οι σχετικές οδηγίες για τη συμπλήρωση των κα¬ 
ταστάσεων 4 και 5 του Πίνακα Γ1 της ΠΔ/ΤΕ 1313/9.6.88 
που επισυνάπτονται στο έγγραφο 534/23.12.94 της Γενι¬ 
κής Επιθεώρησης Τραπεζών της Τράπεζας της Ελλάδος. 

Διευκρινίζεται επίσης ότι οι απαιτήσεις από κατάπτωση 
εγγυητικών επιστολών κατατάσσονται, μετά πάροδο 3 
μηνών από την ημερομηνία κατάπτωσης, υποχρεωτικά σε 
μια από τις κατηγορίες (δ)-(στ) ανωτέρω για τον υπολογι¬ 
σμό των αναγκαίων προβλέψεων. 

2) Απαιτήσεις από πιστοδοτήσεις προς επιχειρήσεις με 
αρνητική καθαρή λογιστική θέση με βάση τον τελευταίο ι¬ 
σολογισμό τους και προς επιχειρήσεις σε πτώχευση ή υ¬ 
πό εκκαθάριση κατατάσσονται υποχρεωτικά στην κατη¬ 
γορία (στ), ανεξάρτητα από το χρόνο καθυστέρησης των 
ληξιπρόθεσμων οφειλών προς το πιστωτικό ίδρυμα. 

3) Ειδικά για τις απαιτήσεις 

α) Από δάνεια σε φυσικά πρόσωπα για απόκτησης στέ¬ 
γης οι ελάχιστες απαιτούμενες προβλέψεις καθορίζονται 
στο 70% των ποσών που προκύπτουν από την εφαρμογή 
των συντελεστών της παραγρ. 1 ανωτέρω, με την προϋ¬ 
πόθεση ότι οι απαιτήσεις αυτές καλύπτονται από ε¬ 
μπράγματες εξασφαλίσεις επί αστικών ακινήτων, που δύ- 
νανται να χρησιμεύουν ως κατοικίες. Προκειμένου περί α¬ 
παιτήσεων από ρυθμισθέντα στεγαστικά δάνεια ο 
αναφερόμενος στην παράγραφο 5(β) κατωτέρω συντελε¬ 
στής μειώνεται κατά 30%. 

β) Από καταναλωτικά δάνεια, πιστωτικές κάρτες και 
προσωπικά δάνεια οι ελάχιστες απαιτούμενες προβλέ¬ 
ψεις υπολογίζονται με βάση τους συντελεστές της παρα¬ 
γράφου 1 ανωτέρω προσαυξημένους κατά ποσοστό 30%. 

4) Προκειμένου περί απαιτήσεων που υπάγονται στα ε¬ 
δάφια (4) και (6) της παραγράφου 1 α του έκτου Κεφαλαί¬ 
ου της ΠΔ/ΤΕ 2054/92 οι αναγκαίες προβλέψεις μπο¬ 
ρούν, αντί της εφαρμογής των συντελεστών της παρα¬ 
γράφου (1) ανωτέρω επί του συνολικού ύψους της κάθε 
συγκεκριμένης απαίτησης, να σχηματίζονται μόνο επί του 
τυχόν ακάλυπτου τμήματος της απαίτησης. 

5) Ειδικά για τις απαιτήσεις που προκύπτουν από ρυθ¬ 
μίσεις οφειλών ισχύουν τα εξής: 


α) Τα διαγραφόμενα τμήματα των απαιτήσεων (μη περι- 
λαμβανομένων εξωλογιστικών τόκων) χρεώνονται στις 
προβλέψεις έναντι επισφαλών απαιτήσεων ή βαρύνουν 
τα αποτελέσματα της χρήσης εντός της οποίας διενερ- 
γείται η διαγραφή. 

β) Για τα ρυθμιζόμενα τμήματα (ληξιπρόθεσμα και άλη¬ 
κτα) θα πρέπει να σχηματίζεται πρόβλεψη ίση με ποσοστό 
20% του συνολικού ύψους τους για το χρονικό διάστημα 
μέχρι τη συμπλήρωση δωδεκαμήνου από την προβλεπό- 
μενη έναρξη εξυπηρέτησης της ρυθμισθείσας οφειλής. 
Μετά την πάροδο του δωδεκαμήνου η απαίτηση αντιμε¬ 
τωπίζεται από πλευράς σχηματισμού προβλέψεων όπως 
και οι λοιπές απαιτήσεις, λαμβανομένων υπόψη και των 
τυχόν καθυστερήσεων κατά τη διάρκεια του ανωτέρω δω¬ 
δεκαμήνου. 

Η αναφερόμενη στην παράγραφο (4) ανωτέρω δυνατό¬ 
τητα εναλλακτικού τρόπου υπολογισμού των αναγκαίων 
προβλέψεων ισχύει και για τις απαιτήσεις του πιστωτικού 
ιδρύματος από ρυθμισθείσες οφειλές. 

6) Για τον υπολογισμό των ελάχιστων απαιτούμενων 
προβλέψεων κάθε δάνειο του οποίου το προϊόν διατίθεται 
για εξόφληση ληξιπρόθεσμων οφειλών προς το ίδιο το πι¬ 
στωτικό ίδρυμα που χορηγεί το δάνειο αντιμετωπίζεται 
ως ρύθμιση οφειλών κατά τα προβλεπόμενα στην παρά¬ 
γραφο 5(β) ανωτέρω. Το ίδιο ισχύει και για κάθε εγγυητι¬ 
κή επιστολή την οποία εκδίδει ένα πιστωτικό ίδρυμα προς 
εξασφάλιση δανείου άλλου πιστωτικού ιδρύματος, εφό¬ 
σον το προϊόν του δανείου διατίθεται για την εξόφληση 
ληξιπρόθεσμων απαιτήσεων του πιστωπκού ιδρύματος 
που εξέδωσε την εγγυητική επιστολή. 

7) Το ύψος των αναγκαίων προβλέψεων έναντι απαιτή¬ 
σεων από πιστοδοτήσεις σύμφωνα με τις διατάξεις της 
παρούσας Πράξης θα πρέπει να επανεκτιμάται τουλάχι¬ 
στον μια φορά κάθε ημερολογιακό εξάμηνο με βάση τα υ¬ 
πόλοιπα των απαιτήσεων στο τέλος του αμέσως προη¬ 
γούμενου ημερολογιακού εξαμήνου, αρχής γενομένης α¬ 
πό τα υπόλοιπα της 30.6.1999. 

8) Για τον προσδιορισμό των προβλέψεων επί του συ¬ 
νόλου των κατηγοριών απαιτήσεων που αναφέρονται 
στις παραγρ. 1 (β) έως 1 (στ), 2,3 και 4, τα πιστωτικά ιδρύ¬ 
ματα έχουν τη δυνατότητα, εναλλακτικά, αντί της εφαρ : 
μογής των συντελεστών της παρούσας Πράξης, να χρη¬ 
σιμοποιούν τις εκτιμήσεις για την πιθανή ζημία από τις α¬ 
παιτήσεις αυτές που προκύπτουν από λεπτομερή έκθεση 
αξιολόγησης των πιστοδοτήσεών τους, την οποία, σύμ¬ 
φωνα με τις διατάξεις της ΠΔ/ΤΕ 2438/98 (Κεφ. VIII), υπο- 
χρεούται να συντάσσει η μονάδα εσωτερικής τους επιθε¬ 
ώρησης και να υποβάλλει στη Διοίκηση και το Δ.Σ. Προϋ¬ 
ποθέσεις για τη χρησιμοποίηση της εναλλακτικής αυτής 
δυνατότητας είναι η πιο πάνω έκθεση, η οποία κοινοποιεί¬ 
ται στην Τράπεζα της Ελλάδος, (ί) να συντάσσεται ανά η¬ 
μερολογιακό εξάμηνο (αντί ανά έτος, όπως προβλέπεται 
στην ΠΔ/ΤΕ 2438/98) και (ϋ) να έχει αξιολογηθεί θετικά α¬ 
πό τη Γενική Επιθεώρηση Τραπεζών ως προς τη μεθοδο¬ 
λογία της και την αξιοπιστία των ποσοτικών εκτιμήσεων, 
οι οποίες θα πρέπει να περιλαμβάνουν την πιθανή ζημία 
για κάθε συγκεκριμένη απαίτηση, τουλάχιστον για τις α¬ 
παιτήσεις άνω των δρχ. 30 εκατομμυρίων. Επισημαίνεται 
ότι η επιλογή της ανωτέρω εναλλακτικής δυνατότητας για 
τον προσδιορισμό των απαιτού μενών προβλέψεων δεν α¬ 
παλλάσσει τα πιστωτικά ιδρύματα από την υποχρέωση υ- 

ποβολής των στοιχείων που προβλέπονται στην παρά¬ 
γραφο 9 κατωτέρω. 

9. Τα πιστωτικά ιδρύματα που εδρεύουν στην Ελλάδα 
και τα υποκαταστήματα τραπεζών που εδρεύουν σε χώ¬ 
ρες εκτός της Ευρωπαϊκής Ένωσης υποχρεούνται να υ¬ 
ποβάλλουν στην Τράπεζα της Ελλάδος (Διεύθυνση Γενι¬ 
κής Επιθεώρησης Τραπεζών), σύμφωνα με το συνημμένο 
Υπόδειγμα, τα σχετικά στοιχεία απαιτήσεων και προβλέ¬ 
ψεων για κάθε ημερολογιακό εξάμηνο το αργότερο εντός 
3 μηνών από τη λήξη του, αρχής γενομένης από το ημε¬ 
ρολογιακό εξάμηνο που λήγει την 30.6.1999. 

10. Διευκρινίζεται ότι τα ποσά προβλέψεων έναντι απαι¬ 
τήσεων από πιστοδοτήσεις που προσδιορίζονται σύμφω¬ 


να με τις διατάξεις της παρούσας Πράξης μπορούν να α¬ 
ναπροσαρμόζονται από την Τράπεζα της Ελλάδος με βά¬ 
ση τις διαπιστώσεις των επιτόπιων ελέγχων που διενερ¬ 
γούν οι επιθεωρητές της Γενικής Επιθεώρησης Τραπεζών 
ή άλλα αξιόπιστα στοιχεία που περιέρχονται σε γνώση 
της. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 



ΠΙΝΑΚΑΣ ΥΠΟΛΟΓΙΣΜΟΥ ΕΛΑΧΙΣΤΩΝ ΠΡΟΒΛΕΨΕΩΝ ΜΕ ΒΑΣΗ ΤΑ ΥΠΟΛΟΙΠΑ ΤΗΣ.(σε εκατ. 

Αοιθ. Φ.0544/19/ΑΣ 102/Μ. 4691 (4) 

Ανακοίνωση για τη θέση σε ισχύ της Σύμβασης Ελλάδος - 
Ουζμπεκιστάν για την αποφυγή της διπλής φορολο¬ 
γίας αναφορικά με τους φόρους εισοδήματος και πε¬ 
ριουσίας. Αθήνα, 1 Απριλίου 1997. 

Το Υπουργείο Εξωτερικών ανακοινώνει ότι η Σύμβαση 
μεταξύ της Ελληνικής Δημοκρατίας και της Δημοκρατίας 
του Ουζμπεκιστάν για την αποφυγή της διπλής φορολο¬ 
γίας αναφορικά με τους φόρους εισοδήματος και περι¬ 
ουσίας που υπογράφηκε στην Αθήνα στις 1 Απριλίου 1997 


και κυρώθηκε με τον υπ’ αριθ. 2659/1998 Νόμο που δημο- 
σιεύθηκε στο υπ’ αριθ. 268 Φύλλο της Εφημερίδας της 
Κυβερνήσεωςτ. Α'της 1 Δεκεμβρίου 1998, τέθηκε σε ισχύ 
σύμφωνα με τη διάταξη του άρθρου 28 αυτής την 15 Ια¬ 
νουάριου 1999. 

Αθήνα, 1 Φεβρουάριου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




